Mañana Será Bonito
Mañana Será Bonito – ketvirtasis studijinis Kolumbijos atlikėjos Karol G albumas, išleistas 2023 m. vasario 24 d. Albumo singlas „TQG“ tapo didžiausiu atlikėjos hitu, pasiekusiu septintąją vietą JAV „Billboard Hot 100“ singlų reitinge. Albumas susilaukė didžiulio kritikų palaikymo ir, per pirmąją savaitę JAV pardavus 94 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjos įrašu, pasiekusiu šią viršūnę. Tai buvo pirmasis istorijoje ispaniškai moters atliekamas albumas, pasiekęs šio reitingo viršūnę. 2024 m. vykusiuose „Grammy“ apdovanojimuose albumas laimėjo apdovanojimą už geriausią „música urbana“ albumą.